Keiser Aleksander II troonile astumisega 19.veebr. 1855. a. sai uue ülikoolivalitsuse liberaalne tendents vajaliku seljatoe. "Korporatsioonireeglite" lisaks andis keiser 1860. a. Tartu üliõpilastele vormilise loa väljaspool ülikooli erarõivaid kanda, ja 1862. aastal võimaldas v. Bradke'le äsjajärgnenud kuraatori, krahv Aleks. Keyserling'i luba korporatsioonimärkidel ka avalikkuses esineda. Ch! C! otsustab muide sel puhul ka  üliõpilastele luua üldmärgi: hõbe­dase tammelehe, mida aga pisut hiljemini kandsid ainult Estonia luksid.